Ljan kirke

Ljan kirke er soknekirke for Ljan menighet i Søndre Aker prosti i Oslo bispedømme i bydel Nordstrand i Oslo kommune. Den er en langkirke fra 1932 i Oslo kommune, Oslo fylke. Frem til avviklingen av prestegjeldene som forvaltningsenhet var Ljan kirke anneks kirke under Nordstrand prestegjeld. Menigheten er fortsatt administrativt integrert med Nordstrand menighet,

Byggverket er i stein og har 180 plasser.
Kirken er middelalderpreget. Den er tegnet av arkitekt Olav Olson og har likhetstrekk med Strømmen kirke og Kolbotn kirke som Olson også står bak.Olav Olson fra Store norske leksikon

Billedhuggeren Trygve Dammen har stått for utformingen av prekestolen og døpefonten som begge er datert til innvielsesåret 1932. Kirken har glassmalerier av Per Klemetsrud.

I tårnet henger to klokker fra Olsen Nauen Klokkestøperi, de er datert 1930. Kirkens orgel er pneumatisk. Det ble bygget av Olsen & Jørgensen orgelfabrikk i 1932 og hadde til å begynne med 10 stemmer. I 1965 ble orgelet utvidet med 5 stemmer av samme firma. Det er f.t. i dårlig stand.

 Referanser 

 Eksterne lenker 

 Oslo byleksikon


Kategori:Kirker i Oslo
Kategori:Kirker i Søndre Aker prosti
Kategori:Kulturminner i bydel Nordstrand
Kategori:Norske kirker fra 1932
Kategori:Olav Olson
Kategori:Langkirker i Oslo bispedømme
Kategori:Ljan